Molėtų žydų senosios kapinės

Molėtų žydų senosios kapinės – neveikiančios žydų kapinės Molėtų mieste, Kreivojoje gatvėje. Įrengtos pailgoje, dirvonuojančioje kalvoje stačiais šlaitais, besidriekiančioje šiaurės vakarų–pietryčių kryptimi. Užima 1,29 ha plotą, perimetro ilgis – 510 m. 1993 m. sausio 11 d. įtrauktos į Kultūros paveldo registrą.Molėtų žydų senosios kapinės. Kultūros vertybių registras. Nuoroda tikrinta 2024-10-25. 

Žydai Molėtuose pradėjo kurtis XVIII a., jie vyraujanti miesto gyventojų grupė išliko iki pat Antrojo pasaulinio karo. Pirmosios žydų kapinės buvo šiaurinėje miesto dalyje, tačiau Antrojo pasaulinio karo metu stipriai suniokotos, o sovietmečiu visiškai sunaikintos. Išliko tik šios, antrosios Molėtų miesto žydų kapinės, kurios, manoma, įkurtos XX a. pradžioje.Moletai New Jewish Cemetery. https://www.esjf-cemeteries.org. Nuoroda tikrinta 2024-10-25. Šalia kapinių vartelių anksčiau stovėjo pastatas, skirtas žydų apeigoms.Molėtų žydų senosios kapinės. www.infomoletai.lt. Nooroda tikrinta 2024-10-25.

Išlikę 110 antkapių, iš kurių seniausias datuojamas 1904, naujausias – 1927 m. Jie, kaip ir kapai, orientuoti Jeruzalės kryptimi. Dabar kapinės aptvertos metaline tvora, tačiau yra likę keletas senos akmenų tvoros fragmentų. Daugiausia paminklų ir palaidojimų yra viršutinėje kalvos dalyje, jų būklė patenkinama. Sovietmečiu daug antkapinių paminklų išvogta ūko reikmėms.Senosios Molėtų žydų kapinės. www.jewish-heritage-lithuania.org. Nuoroda tikrinta 2024-10-25.

 Šaltiniai 

Kategorija:Žydų kapinės Lietuvoje
Kategorija:Molėtai
Kategorija:Molėtų rajono kapinės